钦定古今图书集成/历象汇编/庶征典/第113卷 > 《蔡邕独断》 > 后汉
## 钦定古今图书集成/历象汇编/庶征典/第113卷 > 《蔡邕独断》 > 后汉

### 光武帝建武十三年杨徐部大疾疫

按《后汉书光武本纪》。不载　按《五行志注》云云。
建武十四年。会稽大疫。

按：《后汉书光武帝本纪》云云。

建武二十六年，郡国《七》大疫。

按《后汉书光武帝本纪》，不载。　按《五行志注》：《古今注》
曰：“光武建武十三年，杨、徐部大疾疫，会稽江左甚。”案
传：“锺离意为督邮，十四年，会稽大疫。”案此则频岁也。
《古今注》曰：“二十六年，郡国七大疫。”

### 安帝元初六年大疫

按《后汉书安帝本纪》：元初六年“夏四月，会稽大疫，遣
光禄大夫将太医循行，疾病，赐棺木。”

### 延光四年顺帝即位大疫

按《后汉书顺帝本纪》，延光四年三月乙酉即位，是冬
京师大疫。　按《五行志》注：张衡明年上封事：“臣窃见
京师为害，兼所及，民多病死，死有灭户，人人恐惧，朝
廷燋心，以为至忧。臣官在于考变禳灾，思任防救，未
知所由，夙夜征营。臣闻国之大事在祀，祀莫大于郊
天奉祖。方今道路流言，佥曰孝安皇帝南巡路崩，从
驾”左右行慝之臣，欲征诸国，三子故不发丧，衣车还
宫，伪遣大臣并祷请命臣处外官，不知其审，然尊灵
见罔，岂能无怨？且凡夫私，小有不蠲，犹为谴谪，况以
大秽，用礼郊庙？孔子曰：“曾谓泰山不如林放乎。”天地
明察，降祸见灾，乃其理也。又间者，有司正以冬至之
后奏开恭陵神道，陛下至孝，不忍距逆，或发冢移尸。
《月令》：仲冬，土事无作，慎无发盖，及起大众，以固而闭。
地气上泄，是谓发天地之房，诸蛰则死，民必疾疫，又
随以丧，厉气未息，恐其殆此二年，欲使知过改悔。《五
行传》曰：“六沴作见，若时共御，帝用不差，神则不怒，万
福乃降，用章于下。”臣愚以为可使公卿处议，所以陈
术改过，取媚神祇，自求“多福”也。

### 顺帝永建元年疫

按《后汉书顺帝本纪》：“永建元年春正月甲寅，诏曰：‘先
帝圣德，享祚未永，早弃鸿烈，奸慝缘间，人庶怨讟，上
干和气，疫疠为灾。朕奉承大业，未能宁济。盖至理之
本，稽弘德惠，荡涤宿恶，与人更始。其大赦天下，赐男
子爵，人二级，为父后三老、孝悌、力田人三级；流民欲
自占者一级；鳏、寡、孤、独、笃癃、贫不能自存者粟，人五’”
斛；贞妇帛，人三匹。坐法当徙，勿徙；亡徒当传，勿传。宗
室以罪绝，皆复属籍。其与阎显、江京等交通者，悉勿
考。勉修厥职，以康我民。

### 桓帝元嘉元年疫

按《后汉书桓帝本纪》：“元嘉元年春正月，京师疾疫，使
光禄大夫将医药案行。癸酉，大赦天下，改元元嘉。二
月，九江、庐江大疫。”

### 延熹四年春正月大疫

按：《后汉书桓帝本纪》云云。

### 灵帝建宁四年大疫

按：《后汉书灵帝本纪》：“建宁四年三月，大疫，使中谒者
巡行致医药。”

### 熹平二年大疫

按《后汉书灵帝本纪》：“熹平二年春正月，大疫，使使者
巡行致医药。”

### 光和二年春大疫

按：《后汉书灵帝本纪》：“光和二年春，大疫，使常侍中谒
者巡行致医药。”

### 中平二年正月大疫

按《后汉书灵帝本纪》云云。

### 献帝建安二十二年大疫

按：《后汉书献帝本纪》云云。